Ճիւզէփփէ Մոսքաթի

**Ճիւզէփփէ  Մոսքաթի** (), իտալացի բժիշկ, կենսաքիմիկոս, գիտական աշխատակից, համալսարանի փրոֆեսէօր: 1987 թուականի Հոկտեմբերի 25-էն Հռոմի կաթոլիկ եկեղեցւոյ սուրբ:

## Կենսագրութիւն
Ճիւզէփփէ Մոսքաթին ծնած է 25 Յուլիսի 1880-ին Պենեւենթօ իտալական քաղաքին մէջ։ Ան ունեւոր ընտանիքի ինը զաւակներէն վեցերորդն էր։ Հայրը ականաւոր իրաւաբան էր։ Ճիւզէփփէ Մոսքաթին 4 տարեկան էր, երբ ընտանիքը տեղափոխուեցաւ Նէափոլ եւ իր ամբողջ յետագայ կեանքը Մոսքաթին անցուց այստեղ: Տարրական դպրոցը աւարտելէն յետոյ, 1889 թուականին ան կ'ընդունուի Վիքթոր Էմմանուէլի միջնակարգ ուսումնարանը (լիցեյը), որմէ յետոյ Ճիւզէփփէ Մոսքաթին կ'ընդունուի Նէափոլի համալսարանի բժշկական կաճառը: Ան կ'աւարտէ 1903 թուականին բժշկական գիտութիւններու դոկտորի որակաւորումով:

Համալսարանը աւարտելէն յետոյ Ճիւզէփփէ Մոսքաթին նէափոլիթանական հիւանդանոցներէն մէկուն մէջ աշխատեցաւ որպէս ոչ աշխատանքային լրացուցիչ: 1906 թուականին Վեզուվի լեռան հրաբուխի ժայթքման ժամանակ անոր յանձնարարուեցաւ ղեկավարել Թորրէ տել Կրեքօյի Torre del Greco հիւանդանոցի տարհանումը. ան փրկեց մեծ թիւով մարդկային կեանքեր՝ բազմիցս վտանգի ենթարկելով սեփական կեանքը: 1908 թուականին Ճիւզէփփէ Մոսքաթին դարձաւ Նէափոլիթանական ֆիզիոլոքիական քիմիայի բժշկական հիմնարկի օգնական: 1911 թուականին ան մեծ ներդրում ունեցաւ Նէափոլի մէջ (Cholera Քոլերա) հնդկախտ համաճարակի նահանջման գործին մէջ։ Նոյն թուականին Մոսքաթիին ընտրեցին Իտալիայի թագաւորական բժշկավիրաբուժական ակադեմիայի անդամ:

Առաջին համաշխարհային պատերազմի ժամանակ փորձեց կամաւոր զինուոր արձանագրուիլ, սակայն զինք մերժեցին այն բացատրութեամբ, որ իր բժշկական ունակութիւնները առաւել կարեւոր են, քան կռուիլը: Այն հիւանդանոցը, ուր կ'աշխատէր Մոսքաթին պատերազմի ժամանակ, շուրջ երեք հազար վիրաւոր զինուորներ իրենց բուժումը կը ստանային անձամբ Մոսքաթիէն:

1919 թուականին Ճիւզէփփէ Մոսքաթին Նէափոլի հիւանդանոցներէն մէկուն մէջ նշանակուեցաւ որպէս գլխաւոր բժիշկ: Անոր ենթակայութեան տակ կը գտնուէին անբուժելի հիւանդները: 1922 թուականին Իտալիայի կրթութեան նախարարութեան յանձնաժողովը անոր արտօնեց, որպէսզի ազատօրէն դասաւանդէ բժշկական դարմանատան մէջ։ Իսկ 1923 թուականին իտալական կառավարութիւնը զինք գործուղեց Էտինպուրկ, ուր կ'ընթանար միջազգային ֆիզիոլոքիական համաժողովը: Մոսքաթին մեծ աւանդ թողեր է շաքարախտի առաջացման խնդիրներու ուսումնասիրման գործին մէջ։ Անոր ջանքերը հիմք դարձան, որպէսզի յայտնաբերուի ինսուլինը: Մոսքաթին բժշկական «Ռեֆորմա մեթիքա» ամսագիրի գլխաւոր խմբագիրն էր:

Ըստ Ճիւզէփփէ Մոսքաթիի գործընկերներուն, ան յայտնի էր իր անձնուրացութեամբ, անշահախնդրութեամբ եւ խոր բարեպաշտութեամբ: Գրեթէ միշտ գումար չէր վերցներ աղքատներու բուժման համար, իսկ յատուկ կարիքաւորներուն կ'օգնէր անձամբ՝ դեղատոմսի մէջ դնելով արժեթուղթեր: Մոսքաթին մոլեռանդ հաւատացեալ էր, ամէն օր սուրբ հաղորդութիւն կը ստանար: Ան կ'առաջնորդէր հիւանդները դէպի եկեղեցի եւ կը փորձէր զանոնք մասնակից դարձնել եկեղեցական ծիսակարգերուն: Ատոր պատճառով ձեռք բերաւ բազմաթիւ թշնամիներ բժշկական ասպարէզին մէ՝ջ նիւթապաշտներէն եւ հակաքրիստոսնեաներէն:

Ճիւզէփփէ Մոսքաթին Նէափոլի մէջ յանկարծակիօրէն իր մահկանացուն կնքեց 1927 թուականին, 46 տարեկանին:

## Սրբադասում
200 px|thumb|Խորանը, ուր զետեղուած են Ճիւզէփփէ Մոսքաթիի մասունքները (Ճեզու Նուովո եկեղեցի, Նէափոլ): Ըստ տարածուած սովորոյթի հաւատացեալները կը սեղմեն Մոսքաթիի ձեռքը, որ պատկերուած է անոր ռելիեֆային նկարի վրայ
Մահէն երեք տարի անց՝ 1930 թուականի Նոյեմբերի 16-ին, Ճիւզէփփէ Մոսքաթիի աճիւնը վերայուղարկաւորեցին Նէափոլիթանական Ջեզու Նուովո եկեղեցւոյ մէջ։ Եւս 45 տարի անց՝ 1975 թուականի Նոյեմբերի 16-ին եկեղեցին Մոսքաթիին դասեց երանելիներու շարքին: Երբ պապական եկեղեցւոյ յանձնախումբը կ'ուսումնասիրէր Ճիւզէփփէ Մոսքաթիի կեանքը, արձանագրեց, որ ան հրաշքով  բժշկեր է Նէափոլիթանացի Ճիւզէթթէ Ֆուսքօյին, որ կը տառապէր քաղցկեղէն: Այնուհետեւ սկսաւ Կանոնականացումը Հռոմի կաթոլիկ եկեղեցւոյ գործընթացի, քանի որ, ըստ Հռոմի կաթոլիկ եկեղեցւոյ, սուրբերու շարքին կարող են դասուիլ այն մարդիկ, ովքեր հրաշքով բուժումներ կը  կատարեն:

Ճիւզէփփէ Մոսքաթի ն  սրբադասուեցաւ 1987 թուականի Հոկտեմբերի 25-ին՝ ձեռամբ Յովհաննէս Պօղոս Բ. պապի, որպէս բարեպաշտ եկեղեցական անդամ, որ օգտագործեր է իր բժշկական մասնագիտութիւնը վասն քրիստոնէութեան տարածման, որպէս գթասիրտ բժիշկ  ծառայեր է հիւանդներուն եւ բազմիցս օգներ է կարիքաւորներուն: Եպիսկոպոսներու գերագոյն սինոդի աւարտէն յետոյ Յովհաննէս Պօղոսը այսպէս ըսաւ.

200 px|thumb|Ճիւզէփփէ Մոսքաթիի յիշատակին նուիրուած սրահը աւանդատան ներսը: Պատերը զարդարուած են հաւատացեալներուն կողմէ Մոսքաթիին ընծայաբերուած նուիրատուութիւններով
Ճիւզէփփէ Մոսքաթիի պաշտամունքի վայրը Նէափոլի Ճեզու Նուովո եկեղեցին է, ուր տեղափոխուեր է անոր աճիւնը մահէն երեք տարի անց: Անոր շնորհիւ սուրբի մասունքները տեղադրուեր են եկեղեցւոյ կողմային ժամատան խորանին տակ: Նախկին աւանդատունն ալ վերածուեր է Ճիւզէփփէ Մոսքաթիի թանգարան: Աւանդատան պատերը այսօր զարդարուած են հաւատացեալներուն կողմէ Մոսքաթիին ընծայաբերուած նուիրատուութիւններով: Վերականգնուած է Մոսքաթիի սենեակի ամբողջական տեսքը: Այստեղ կը պահպանուին անոր անձնական բժշկական գործիքներն ու հանդերձանքը:

Ճիւզէփփէ Մոսքաթիի յիշատակութեան օրը ամէն տարուայ նոյեմբերի 16-ն է:

## Արտաքին յղումներ
* Himetop: Giuseppe Moscati
* Биография 
* Информация о св.Джузеппе Москати на сайте церкви Джезу Нуово
* ufficiale
* sul sito del Vaticano
* San Giuseppe Moscati - ONLUS
* di Rai Uno sulla vita di Giuseppe Moscati
* sul sito "DISF - Documentazione Interdisciplinare di Scienza e Fede"
* di culto verso il Santo Medico a cura di Domenicantonio Iacovone
* e monumenti relativi a San Giuseppe Moscati su Himetop
* di Beatificazione di Giuseppe Moscati

Ստորոգութիւն:Իտալացի բժիշկներ
Ստորոգութիւն:Կաթոլիկ եկեղեցւոյ սուրբեր